

Z A P I S N I K


32. sjednice Vijeća Gradske četvrti Gornja Dubrava, održane 29. siječnja 2024. godine u 
  Područnom uredu Gradske uprave Dubrava, Dubrava 49, dvorana „C“  
s početkom u 17:30


NAZOČNI ČLANOVI VIJEĆA:

1.	TIHANA BANKO
2.	DARIO BUDAK
3.	BERNARD BUDIMIR
4.	ZDENKA ĐAKOVIĆ
5.	ZDRAVKO FABIJANIĆ
6.	LUKA HOLJEVAC
7.	HELENA KERETA
8.	MARJANCA KOSTREVEC
9.	VELIBOR MEANDŽIJA
10.        	DUBRAVKO NEKRET KATIĆ
11.	INES OCVIRK
12.         AVNI OSMANI
13.	IVAN RADIČ
14.	MEREME SAMAHODAJ THAQI
15.	ILIJA SLIŠKO
16.         DUBRAVKO TOMAIĆ
17.	ROBERT TUKAČ
18.	NINOSLAV VRANJEŠ¸

ODSUTNI ČLANOVI VIJEĆA:

1.            DOMAGOJ MLINARIĆ




OSTALI NAZOČNI:

- Nataša Šprem, dipl.ing., univ.spec., voditeljica Područnog odsjeka Gornja Dubrava
- Mislav Blaić, mag. rel. int. et dip., viši stručni referent za rad tijela mjesne samouprave



Predsjednik pozdravlja sve prisutne članove Vijeća, utvrđuje prisutnost 17 od 19 članova Vijeća čime je omogućeno pravovaljano odlučivanje te otvara 32. sjednicu Vijeća. 

Predsjednik predlaže prihvaćanje zapisnika 31. sjednice Vijeća Gradske četvrti Gornja Dubrava. 
Tekst Zapisnika 31. sjednice Vijeća Gradske četvrti Gornja Dubrava, održane 14. prosinca 2023. godine jednoglasno je prihvaćen, te na isti nema primjedbi.

Predsjednik poziva sve prisutne članove da se izjasne o predloženim točkama dnevnog reda 32. sjednice, te predlože izostavljanje pojedine točke dnevnog reda ili dopunu istog.

Predsjednik predlaže dnevni red kao u pozivu uz tri dopunske točke.


DOPUNA DNEVNOG REDA
1. Prijedlog Programa rada Vijeća Gradske četvrti Gornja Dubrava za 2024. 
2. Prijedlog Plana potreba za aktivnostima, programima i projektima unapređenja kvalitete života građana Gradske četvrti Donja Dubrava u 2024.
- predlagatelj: predsjednik Vijeća
3. Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2023. na teret Gradskog ureda za mjesnu samoupravu, promet, civilnu zaštitu i sigurnost


Vijeće jednoglasno prihvaća dnevni red koji glasi:


DNEVNI RED
1. Prijedlog zaključak o razrješenju predsjednika Vijeća Gradske četvrti Gornja Dubrava
2. Prijedlog zaključka o izboru predsjednika Vijeća Gradske četvrti Gornja Dubrava
3. Prijedlog zaključka o izboru potpredsjednika Vijeća Gradske četvrti Gornja Dubrava
4. Prijedlog zaključka o izmjeni načelnika i zamjenika načelnika Stožera civilne zaštite
Gradske četvrti Gornja Dubrava
5. Prijedlog zaključka o izmjeni predsjednika i članova Radne skupine za pripremu planova komunalnih aktivnosti i praćenje realizacije
6. Prijedlog zaključka o izmjeni predsjednika i članova Radne skupine za pripremu sjednica Vijeća
7. Prijedlog zaključka o izmjeni Financijskog plana Gradske četvrti Gornja Dubrava za 2023.
8. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2023.
9. Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2023. na teret Gradskog ureda za mjesnu samoupravu, promet, civilnu zaštitu i sigurnost
10. Prijedlog Programa rada Vijeća Gradske četvrti Gornja Dubrava za 2024. 
11. Prijedlog Plana potreba za aktivnostima, programima i projektima unapređenja kvalitete života građana Gradske četvrti Gornja Dubrava u 2024.
12. Prijedlog zaključka o zakupu poslovnog prostora za potrebe rada Mjesnog odbora Branovec - Jalševec
13. Prijedlog zaključka o zakupu poslovnog prostora za potrebe rada Mjesnog odbora Zeleni brijeg
14. Prijedlog zaključka o prijedlogu izmjene člana školskog odbora
15. Prijedlog zaključka o prijedlogu za postavljanje uspornika prometa u ulici Veliki vrh
16. Prijedlog zaključka o davanju mišljenja na Nacrt prijedloga Odluke o stavljanu izvan snage Urbanističkog plana uređenja groblja Moravče
17. Pitanja, prijedlozi i obavijesti






Ad 1) Prijedlog zaključak o razrješenju predsjednika Vijeća Gradske četvrti Gornja Dubrava

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 7 „SUZDRŽANIH“  – donosi


ZAKLJUČAK
o razrješenju predsjednika Vijeća Gradske četvrti Gornja Dubrava


1. Utvrđuje se da je Ilija Sliško podnio ostavku na dužnost predsjednika Vijeća Gradske četvrti Gornja Dubrava, dana 22. siječnja 2024. godine.

2. Ilija Sliško razrješuje se dužnosti predsjednika Vijeća Gradske četvrti Gornja Dubrava danom utvrđivanja podnošenja 29. siječnja 2024. godine.

3. Ovaj zaključak biti će objavljen u Službenom glasniku Grada Zagreba.






Ad 2) Prijedlog zaključka o izboru predsjednika Vijeća Gradske četvrti Gornja Dubrava

Predsjedatelj iznosi da sukladno članku 11. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

Poziva članove Vijeća da podnesu prijedloge.

Za predsjednika Vijeća Gradske četvrti Gornja Dubrava Ilija Sliško predlaže Luku Holjevca. Njegov prijedlog podupiru:
1. Ilija Sliško
2. Ninoslav Vranješ
3. Robert Tukač
4. Dubravko Tomaić
5. Dubravko Nekret Katić
6. Avni Osmani
7. Bernarnd Budimir
8. Zdravko Fabijanić
	
Predsjedavajući pita ima li drugih prijedloga. 

Budući da se više nitko ne javlja za riječ, predsjedatelj zaključuje raspravu, daje prijedlog na glasovanje i ustvrđuje da je Vijeće većinom glasova - sa 10 „ZA“ i 7 „SUZDRŽANIH“ - donijelo:

Z A K LJ U Č A K
o izboru predsjednika Vijeća Gradske četvrti Gornja Dubrava 

	

1. Za predsjednika Vijeća Gradske četvrti Gornja Dubrava izabran je Luka Holjevac.


2. Ovaj zaključak biti će objavljen u Službenom glasniku Grada Zagreba.





Ad 3) Prijedlog zaključka o izboru potpredsjednika Vijeća Gradske četvrti Gornja Dubrava

Budući da je dosadašnji potpredsjednik Vijeća Luka Holjevac postao predsjednik Vijeća, Vijeće mora izabrat novog potpredsjednika.

Predsjednik podsjeća nazočne da se izbor potpredsjednika Vijeća obavlja po istom postupku kao i izbor predsjednika Vijeća. 

Poziva članove Vijeća da podnesu prijedloge.

Za potpredsjednika Vijeća Gradske četvrti Gornja Dubrava Luka Holjevac predlaže Ninoslava Vranješa.
Njegov prijedlog podupiru:
1. Ilija Sliško
2. Luka Holjevac
3. Robert Tukač
4. Dubravko Tomaić
5. Dubravko Nekret Katić
6. Mereme Samahodaj Thaqi
7. Avni Osmani
8. Bernard Budimir
9. Zdravko Fabijanić



Predsjedavajući pita ima li drugih prijedloga. 

Budući da se više nitko ne javlja za riječ, predsjedatelj zaključuje raspravu, daje prijedlog na glasovanje i ustvrđuje da je Vijeće većinom glasova - sa 10 „ZA“ i 7 „SUZDRŽANIH“ - donijelo:


Z A K LJ U Č A K
o izboru potpredsjednika Vijeća Gradske četvrti Gornja Dubrava 



1. Za potpredsjednika Vijeća Gradske četvrti Gornja Dubrava izabran je Ninoslav Vranješ.

2. Ovaj zaključak biti će objavljen u Službenom glasniku Grada Zagreba.






Ad 4) Prijedlog zaključka o izmjeni načelnika i zamjenika načelnika Stožera civilne zaštite Gradske četvrti Gornja Dubrava

Predsjednik pojašnjava prijedlog. Otvara raspravu. 

Budući da se više nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o izmjeni načelnika i zamjenika načelnika Stožera civilne zaštite
Gradske četvrti Gornja Dubrava


1. U Stožer civilne zaštite Gradske četvrti Gornja Dubrava imenuju se:
- za načelnika: predsjednik Vijeća Gradske četvrti Gornja Dubrava: Luka Holjevac
- za zamjenika načelnika: potpredsjednik Vijeća Gradske četvrti Gornja Dubrava: Ninoslav Vranješ
- za članove:
Velibor Meandžija, član Vijeća Gradske četvrti Gornja Dubrava
Ivan Radić, član Vijeća Gradske četvrti Gornja Dubrava
Zdravko Fabijanić, član Vijeća Gradske četvrti Gornja Dubrava
Stjepan Sunek, Vatrogasna zajednica Grada Zagreba
Božidar Macan, Gradsko društvo Crvenog križa Zagreb.


2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.






Ad 5) Prijedlog zaključka o izmjeni predsjednika i članova Radne skupine za pripremu planova komunalnih aktivnosti i praćenje realizacije

Predsjednik pojašnjava prijedlog. Otvara raspravu. 

Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o izmjeni predsjednika i članova Radne skupine za pripremu
 planova komunalnih aktivnosti i praćenje realizacije


1. Za članove Radne skupine imenuju se:

za predsjednika: Luka Holjevac


za članove: Ninoslav Vranješ, Robert Tukač, Zdravko Fabijanić i Domagoj Mlinarić.



2. O svom radu Radna skupina podnosi izvješće predsjedniku Vijeća i Vijeću Gradske četvrti Gornja Dubrava.










Ad 6) Prijedlog zaključka o izmjeni predsjednika i članova Radne skupine za pripremu sjednica Vijeća

Predsjednik pojašnjava prijedlog. Otvara raspravu. 

Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K 
o izmjeni predsjednika i članova Radne skupine
za pripremu sjednica Vijeća


1. Za članove Radne skupine imenuju se:   
- za predsjednika: Luka Holjevac.


- za članove: Robert Tukač, Ninoslav Vranješ, Ivan Radić i Helena Kereta.


      2.      O svom radu Radna skupina po potrebi podnosi izvješće predsjedniku Vijeća i Vijeću Gradske četvrti Gornja Dubrava. 






Ad 7) Prijedlog zaključka o izmjeni Financijskog plana Gradske četvrti Gornja Dubrava za 2023.

Predsjednik pojašnjava prijedlog. Otvara raspravu. 

U raspravi sudjeluju: M. Kostrevec i predsjednik

Budući da se više nitko ne javlja za riječ, Vijeće na prijedlog predsjednika jednoglasno donosi

Zaključak o izmjeni Financijskog plana 
Gradske četvrti Gornja Dubrava za 2023.

(Plan se nalazi u privitku ovog zapisnika i njegov je sastavni dio.)






Na sjednicu je došao Ivan Radić te predsjednik utvrđuje prisutnost 18 od 19 članova Vijeća.


Ad 8) Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2023.

Predsjednik pojašnjava prijedlog. Otvara raspravu. 
U raspravi sudjeluju: H. Kereta, I. Sliško i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 12 „ZA“ i 6 „PROTIV“  – donosi


Zaključak o izmjeni Plana komunalnih aktivnosti Gradske četvrti Gornja Dubrava 
u 2023.

(Plan se nalazi u privitku ovog zapisnika i njegov je sastavni dio.)





Ad 9) Prijedlog zaključka o prijenosu obveza iz Plana komunalnih aktivnosti Gradske četvrti Gornja Dubrava u 2023. na teret Gradskog ureda za mjesnu samoupravu, promet, civilnu zaštitu i sigurnost

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 7 „SUZDRŽANIH“  – donosi


Zaključak o prijenosu obveza iz Plana komunalnih aktivnosti 
Gradske četvrti Gornja Dubrava u 2023. na teret Gradskog ureda za mjesnu samoupravu, promet, civilnu zaštitu i sigurnost

(Zaključak se nalazi u privitku ovog zapisnika i njegov je sastavni dio.)




Ad 10) Prijedlog Programa rada Vijeća Gradske četvrti Gornja Dubrava za 2024.


Predsjednik pojašnjava prijedlog. Otvara raspravu. 

Budući da se više nitko ne javlja za riječ, Vijeće na prijedlog predsjednika jednoglasno donosi
PROGRAM RADA
VIJEĆA GRADSKE ČETVRTI
GONJA DUBRAVA ZA 2024. GODINU


1. UVOD

Program rada je u skladu sa sredstvima koja je ova Gradska četvrt dobila iz Proračuna Grada za 2024., a koja iznose 1.938.000,00 eura, što je manje u odnosu na 2023. godinu za 221.800,00 eura.. Raspored i utrošak sredstava u skladu je sa Financijskim planom i Planom komunalnih aktivnosti za 2024.
Zadatak Vijeća je da surađuje i koordinira rad Vijeća mjesnih odbora koji predlažu akcije prioritetne i nužne za pojedino područje Gradske četvrti, ali i da senzibilizira mnogobrojne zahtijeva građana podnesene tijekom godine.
U vezi nesrazmjera izgrađenosti komunalne i prometne infrastrukture u Gradskoj četvrti, Vijeće ima zadaću poticati i sudjelovati u radu sa nadležnim Gradskim uredima kako bi se kroz projektni pristup iznivelirala izgrađenost komunalne i prometne infrastrukture.


2. POLAZNE OSNOVE

Djelovanje Vijeća Gradske četvrti Gonja Dubrava  (u nastavku: Vijeće) polazi od sagledavanja stanja, potreba i problema Gradske četvrti:

1. stanju komunalne i prometne infrastrukture, potrebe izgradnje, planova razvoja i uređenja naselja, kvalitete komunalnog standarda, kvalitete stanovanja;

1. uključivanja Vijeća u rasprave o prostornom planiranju i Generalnom urbanističkom planu;

1. uređenja novih i postojećih parkova i zelenih površina;

1. izgradnjom prostora za društvene potrebe;

1. izgradnja novih i modernizacijom dječjih igrališta s novom opremom;

1. zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;

1. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

1. sveobuhvatnom i temeljitom analizom ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;


Vijeće će također djelovanje u tekućoj godini usmjeriti i na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.



3.  CILJEVI

U skladu sa svojim ovlastima, određenima Statutom Grada Zagreba, a na osnovi rezultata ostvarenih svojim dosadašnjim djelovanjem, Vijeće Gradske četvrti Gonja Dubrava će u 2024. godini nastojati ostvariti sljedeće ciljeve:

1. biti u stalnom interakcijskom odnosu sa svim vijećima mjesnih odbora, prije svega razmatranjem međuodnosa kao i određene problematike na sjednicama Koordinacije predsjednika Vijeća Gradske četvrti s predsjednicima vijeća mjesnih odbora u Gradskoj četvrti Gonja Dubrava, zatim raspravljanjem i donošenjem zaključaka o onim temama o kojima su vijeća mjesnih odbora prethodno utvrdila i donijela mišljenje, a od većeg su reda važnosti ili se odnose ne samo na pojedini mjesni odbor nego i na šire područje Četvrti, ali dakako i na druge načine, radi unapređenja međusobne komunikacije, razmjene informacija, suradnje i savjetovanja o različitim mogućim pojavnim problemima, a sve u cilju što učinkovitijeg djelovanja na korist i razvitak svih dijelova Gradske četvrti;
1. zajedno s vijećima mjesnih odbora kontinuirano pratiti postojeće stanje komunalne infrastrukture, definirane probleme kao i novonastale potrebe, a zatim osobito  ostvarivanje planova i programa gradnje i obnove komunalnih i drugih objekata na području Gradske četvrti radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog;
1. poboljšati sustav upravljanja, održavanja, opremanja i obnove svih prostora mjesnih samouprava;
1. osigurati sustavno prikupljanje i obradu te primjerenu dostupnost javnosti svih bitnih podataka o  Gradskoj četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju u tijelima Grada Zagreba o pitanjima od interesa za Gradsku četvrt, a radi ostvarivanja primjerenog utjecaja na odluke (davanjem mišljenja te podnošenjem inicijativa i prijedloga);
1. razvijati suradnju s drugim gradskim četvrtima na području Grada Zagreba, osobito sa susjednim; također i s udrugama na svom području u pitanjima od interesa za građane Gradske četvrti;
1. pravodobno predlagati rješenja od interesa za  područje Gradske četvrti u postupcima izrade i donošenja prostornih i drugih planskih dokumenata i njihove provedbe;
1. kontinuirano brinuti o uređivanju naselja, kvaliteti stanovanja, komunalnoj infrastrukturi te obavljanju komunalnih i drugih uslužnih djelatnosti od značenja za Gradsku četvrt, kao i o zadovoljavanju potreba njenih stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa od značenja za Gradsku četvrt;
1. kontinuirano predlagati  mjere i akcije za zaštitu i unapređivanje okoliša te za poboljšanje uvjeta života na području Gradske četvrti;
1. predlagati mjere nakon razmatranja stanja javne sigurnosti i zaštite osoba, imovine i dobara na području Gradske četvrti;
1. poduzimanje aktivnosti za izgradnju dječjih vrtića i osnovnih škola na području Gradske četvrti.


4. ZADACI

Navedene ciljeve Vijeće će ostvarivati redovitim održavanjem sjednica Vijeća Gradske četvrti i putem Koordinacije predsjednika Vijeća Gradske četvrti s predsjednicima vijeća mjesnih odbora u Gradskoj četvrti Gonja Dubrava, raspravom na sjednicama o najvažnijim pitanjima od zajedničkog interesa za građane Gradske četvrti te donošenjem odgovarajućih odluka. Vijeće će na sjednicama u 2024. godini prvenstveno realizirati sljedeće zadatke:

1. donijeti Program rada Vijeća za 2024.;
1. prihvatiti Izvješće o radu Vijeća u 2023.;
1. donijeti Godišnji izvještaj o izvršenju Financijskog plana Gradske četvrti za 2023.;
1. donijeti Financijski plan Gradske četvrti za 2024.;
1. donijeti Plan komunalnih aktivnosti Gradske četvrti u 2024.;
1. donijeti Program održavanja komunalne infrastrukture na području Gradske četvrti u 2024.;
1. donijeti Plan potreba za aktivnostima, programima i projektima unapređenja kvalitete života građana Gradske četvrti Gonja Dubrava
1. u svim potrebnim prilikama raspravljati i donositi zaključke o izraženim potrebama, problemima i izrečenim stavovima vijeća mjesnih odbora, potvrđivati ih i osnažiti svojim aktima te od nadležnih gradskih upravnih tijela i ostalih javnih ustanova tražiti njihovo rješavanje;
1. pravodobno utvrditi prioritete za Plan komunalnih aktivnosti Gradske četvrti za 2025. uvažavajući prethodno iskazane prioritete od strane vijeća mjesnih odbora;
1. osigurati i kontinuirano pratiti realizaciju poslova iz okvira gradskih programa i planova, a koji se odnose na području Gradske četvrti i po potrebi predlagati mjere za njezino unapređivanje; ovdje posebno nastojati, putem upućivanja dopisa (prijedlozi, zahtjevi, prikupljena dokumentacija itd.) i zaključaka Vijeća Gradske četvrti Gonja Dubrava na gradska upravna tijela i druge nadležne gradske ustanove.
1. pratiti realizaciju nerealiziranih zaključaka Gradske četvrti Donja Dubrava u periodu od 2022. do 2023. koji su poslani na postupanje Gradskim uredima i podružnicma Zagrebačkog holdinga d.o.o.
1. najmanje dva puta u godini raspraviti o realizaciji Plana komunalnih aktivnosti Gradske četvrti te, u slučaju potrebe, predložiti mjere za njezino poboljšanje;
1. cjelovito analizirati funkcioniranje prometa na području Gradske četvrti i, po potrebi, inicirati poduzimanje mjera za njegovo unapređivanje;
1. sudjelovati u manifestacijama koje će se donijeti Planom potreba za aktivnostima, programima i projektima unapređenja kvalitete života građana Gradske četvrti Gonja Dubrava

Vijeće će, osim o navedenim, tijekom godine raspravljati i o drugim pitanjima koja, sukladno Poslovniku o radu Vijeća, ocijeni značajnim. Ono će također raspravljati i donositi mišljenja o prijedlozima akata o kojima su tijela Grada Zagreba i gradska upravna tijela dužna prije njihova donošenja zatražiti mišljenje Vijeća ili predsjednika Vijeća, te razmatrati pitanja o kojima su spomenuta tijela dužna informirati Vijeće.




Ad 11) Prijedlog Plana potreba za aktivnostima, programima i projektima unapređenja kvalitete života građana Gradske četvrti Gornja Dubrava u 2024.

Predsjednik pojašnjava prijedlog. Otvara raspravu. 
U raspravi sudjeluju: H. Kereta, I. Sliško i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 7 „SUZDRŽANIH“  – donosi



Plan potreba za aktivnostima, programima i projektima unapređenja 
kvalitete života građana Gradske četvrti Gornja Dubrava u 2024.

(Plan se nalazi u privitku ovog zapisnika i njegov je sastavni dio.)





Ad 12) Prijedlog zaključka o zakupu poslovnog prostora za potrebe rada Mjesnog odbora Branovec - Jalševec

Predsjednik pojašnjava prijedlog. Otvara raspravu. 

Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o zakupu poslovnog prostora za potrebe rada 
 Mjesnog odbora Branovec - Jalševec
 

1. Predlaže se produženje Ugovora o zakupu poslovnog prostora, KLASA: 372-03/23-003/42, URBROJ: 251-13-31/005-23-8 od 17. kolovoza 2023. po isteku vremena na koji je sklopljen, između Grada Zagreba i Dobrovoljnog vatrogasnog društva Branovec iz Zagreba, Branovečka cesta 94, pod dosadašnjim uvjetima, a za potrebe rada Mjesnog odbora Branovec - Jalševec.

1. Navedeni prostor se nalazi u Zagrebu, Branovečka cesta 94, ukupne površine 25 m².

1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.





Ad 13) Prijedlog zaključka o zakupu poslovnog prostora za potrebe rada Mjesnog odbora Zeleni brijeg

Predsjednik pojašnjava prijedlog. Otvara raspravu. 

Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o zakupu poslovnog prostora za potrebe rada 
 Mjesnog odbora Zeleni brijeg
 

1. Predlaže se produženje Ugovora o zakupu poslovnog prostora, KLASA: 372-03/23-003/41, URBROJ: 251-13-31/005-23-10 od 18. kolovoza 2023. po isteku vremena na koji je sklopljen, između Grada Zagreba i Đurđe Kršić iz Zagreba, Bačun 2, pod dosadašnjim uvjetima, a za potrebe rada Mjesnog odbora Zeleni brijeg.

2. Navedeni prostor se nalazi u Zagrebu, Miroševečki brijeg 45, ukupne površine 71 m².

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.






Ad 14) Prijedlog zaključka o prijedlogu izmjene člana školskog odbora

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 7 „SUZDRŽANIH“  – donosi


Z A K L J U Č A K
 o prijedlogu izmjene člana školskog odbora


1. Za članicu školskog odbora Prehrambeno – tehnološke škole Zagreb predlaže se Merem Samahodaj Thaqi umjesto dosadašnjeg člana Avnija Osmanija.

2. Ovaj zaključak dostavlja se Gradskom uredu za obrazovanje, sport i mlade.




Ad 15) Prijedlog zaključka o prijedlogu za postavljanje uspornika prometa u ulici Veliki vrh

Predsjednik pojašnjava prijedlog. Otvara raspravu. 
U raspravi sudjeluju: Z. Fabijanić, I. Ocvirk i I. Sliško i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 16 „ZA“ i 2 „PROTIV“  – donosi


Z A K L J U Č A K
 o prijedlogu za postavljanje uspornika prometa u ulici Veliki vrh


1. Razmotren je prijedlog Vijeća Mjesnog odbora Novoselec o prijedlogu za postavljanje uspornika prometa sa iscrtanim pješačkim prijelazom u ulici Veliki vrh kod kbr. 3.
 
1. Vijeće podržava navedeni prijedlog. 

1. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.





Ad 16) Prijedlog zaključka o davanju mišljenja na Nacrt prijedloga Odluke o stavljanu izvan snage Urbanističkog plana uređenja groblja Moravče

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 14 „ZA“ i 4 „SUZDRŽANIH“  – donosi


ZAKLJUČAK
o davanju mišljenja na Nacrt prijedloga Odluke o stavljanu izvan snage
Urbanističkog plana uređenja groblja Moravče


1. Razmotren je Nacrt prijedloga Odluke o stavljanu izvan snage Urbanističkog plana uređenja groblja Moravče.

1. Daje se pozitivno mišljenje o navedenom.
 
1. Ovaj zaključak dostavlja se Gradskom uredu za gospodarstvo, ekološku održivost i strategijsko planiranje.


Ad 17) Pitanja, prijedlozi i obavijesti

Predsjednik obavještava o aktualnostima u gradskoj četvrti.







KLASA: 024-08/24-002/33
URBROJ: 251-13-11-5/003-24-2
U Zagrebu, 29. siječnja 2024.

